b'\n_START_ARTICLE_\nBig Momma\'s House 2\n_START_SECTION_\nArgument\n_START_PARAGRAPH_\nL\'agent de l\'FBI Malcolm Turner (Martin Lawrence), haur\xc3\xa0 de tornar a disfressar-se de la gran \xc3\xa0via per resoldre un nou cas. En aquesta ocasi\xc3\xb3 Malcolm est\xc3\xa0 intentant descobrir el dissenyador d\'un programa inform\xc3\xa0tic que permetria accedir a les forces estrangeres als confidencials arxius d\'intel\xc2\xb7lig\xc3\xa8ncia governamental dels Estats Units.  L\'\xc3\xbanica manera que Malcolm pugui ser a prop del creador d\'aquest programa inform\xc3\xa0tic, Tom Fuller (Mark Moses), \xc3\xa9s infiltrant-se a la seva pr\xc3\xb2pia casa, fent-se passar per la nova mainadera dels fills de Fuller, els petits Andrew, Carrie i Molly. A la casa tamb\xc3\xa9 hi haur\xc3\xa0 la seva bonica dona, Leah (Emily Procter)._NEWLINE_La gran \xc3\xa0via haur\xc3\xa0 de fer-se c\xc3\xa0rrec de totes les tasques dom\xc3\xa8stiques, de la cura dels nens i de tractar d\'atrapar el perill\xc3\xb3s terrorista inform\xc3\xa0tic sense que ning\xc3\xba s\'assabenti.  Malcolm finalment ajudar\xc3\xa0 que la fam\xc3\xadlia Fuller torni a ser la que era abans i, a m\xc3\xa9s, ell mateix desenvolupar\xc3\xa0 un afecte renovat per la seva parella, Sherry Pierce (Nia Long). Trobant el perfecte equilibro entre la seva vida familiar i el seu treball com a agent de l\'FBI.\n_START_SECTION_\nCr\xc3\xadtica\n_START_PARAGRAPH_\nSegons la p\xc3\xa0gina d\'Internet Rotten Tomatoes va obtenir un 6% de comentaris positius, arribant a la seg\xc3\xbcent conclusi\xc3\xb3: "avorrida i poc original. En altres paraules, un exemple perfecte per als detractors de seq\xc3\xbceles sense sentit". Tom Long va escriure que "Big Momma\'s House 2" \' \xc3\xa9s un film realment atro\xc3\xa7. Per\xc3\xb2 el m\xc3\xa9s alarmant \xc3\xa9s que a Hollywood es pensen que a la gent li resulta divertit"._NEWLINE_Kim Newman va assenyalar pel  Empire Magazine  que "Martin, si us plau, deixa de fer pel\xc2\xb7l\xc3\xadcules". Segons la p\xc3\xa0gina d\'Internet Metacritic va obtenir cr\xc3\xadtiques negatives, amb un 34%, basat en 20 comentaris dels quals 1 \xc3\xa9s positiu.'